b'\n_START_ARTICLE_\nKahilagaang Dobrudya\n_START_PARAGRAPH_\nAng Kahilagaang Dobrudya (Rumano: Dobrogea; Bulgaro: \xd0\xa1\xd0\xb5\xd0\xb2\xd0\xb5\xd1\x80\xd0\xbd\xd0\xb0 \xd0\x94\xd0\xbe\xd0\xb1\xd1\x80\xd1\x83\xd0\xb4\xd0\xb6\xd0\xb0, Severna Dobrudzha) ay bahagi ng Dobrudya sa loob ng hangganan ng Romanya. Ito ay nasa pagitan ng ilawod na bahagi ng Ilog Danubyo at ng Dagat Itim. Sa katimugang hangganan nito ay ang Katimugang Dobrudya, na bahagi ng Bulgarya.\n_START_SECTION_\nKasaysayan\n_START_PARAGRAPH_\nSinakop ng mga Griyego noong mga 600 BKP ang pampang ng Dagat Itim at nagtatag ng maramaing kuta rit: Tomis (kasalukuyang Constanta), Callatis, Histria, Argamum, Heracleea, Aegysus._NEWLINE_Nang maglaho ang kabihasnang Griyego, naging lalawigan ng Sasakharing Romano and Dobrudya. Isa sa mga sinaunang labi sa panahong ito ay ang kuta ng Enisala._NEWLINE_Mula noong ika-7 hanggang ika-14 na dantaon, and Dobrudya ay naging bahagi ng Unang Sasakharing Bulgaryano at ng Ikalawang Sasakharing Bulgaryano._NEWLINE_Sa maiksing panahon noong ika-14 na dantaon, ang Dobrudya ay naging bahagi ng Balakiya sa pamumuno ni voivode Mircea ang Nakatatanda. Ngunit mula noong kalagitnaan ng ika-15 dantaon hanggang taong 1878, bumagsak ito sa pamumuno ng mga Otoman, kung kailan ito ay ipinagkaloob sa Romanya sa ginampanan nito sa Digmaang Ruso-Turko ng 1877-1878, at bilang bigaypala sa paglilipat ng lupaing bahagiang nakaunsod sa Timog Besarabya. Ayon sa mga kasunduan ng San Stefano at Berlin, ipinagkaloob sa Romanya ang Kahilagaang Dobrudya habang ipinagkaloog naman sa baguhang Prinsipalya ng Bulgarya ang higit na maliit na katimugang bahagi nito. Makalipas ang Ikalawang Digmaang Balkano noong 1913, sinakop din ng Romanya ang Katimugang Dobrudya sa Bulgarya, at pinamunuan ito hanggang taong 1940 kung kailan nalagdaan and Kasuduan ng Craiova. Ang kasunduan ay sinang-ayunan ng Britanya, Pransyang Vichy, Alemanya, Italya, ang Samahang Sobyet at ang Estados Unidos.\n_START_SECTION_\nTaladutaan\n_START_PARAGRAPH_\nAng lupain ng Kahilagaang Dobrudya ay kasalukuyang binubuo ng mga lalawigan ng Constan\xc8\x9ba at Tulcea, na may kabuuang sukat na 15,500\xc2\xa0km\xc2\xb2 at may santauhang hindi hihigit sa 900,000.\n_START_SECTION_\nSagisag\n_START_PARAGRAPH_\nAng Kahilagaan Dobrudya ay kinakatawan ng dalawang lumbalumba sa Kutamaya ng Romanya._NEWLINE_Simula noong taong 2015, ipinagdiriwang ng Romanya ang Araw ng Dobrudya tuwing Nobyembre 14, kung kailan inaalala ang pagsama ng Kahilagaang Dobrudya sa Kaharian ng Romanya noong 1878 makalipas ang Kasunduan sa Berlin.'